钦定古今图书集成/理学汇编/文学典/第109卷 > 陈凤〈陈凤〉
## 钦定古今图书集成/理学汇编/文学典/第109卷 > 陈凤〈陈凤〉

按《列朝诗集》：凤字羽伯，金陵人。嘉靖乙未进士，官至
陕西参议，与许仲贻、谢与槐齐名。无锡有陈山人，凤
亦字羽伯。王元美《诗评》所谓“陈羽伯如东市倡，慕青
楼价，微傅粉泽，强工颦笑”者，此陈凤也。嘉靖中，顾华
玉以浙辖家居，倡诗学于青溪之上，羽伯及谢应午、
许仲贻、金子有、金子坤以少俊从游，相与讲艺谈诗，
“《金陵》之文学”，自是蔚然可观，皆华玉导其前路也。